Veron kiertämisestä voi seurata myös rikosoikeudellinen rangaistus. Lievästä veropetoksesta määrättävä rangaistus on sakkoa. Veropetoksesta voidaan tuomita sakkoa tai enintään kaksi vuotta vankeutta ja törkeästä veropetoksesta voidaan tuomita vankeuteen vähintään neljäksi kuukaudeksi ja enintään neljäksi vuodeksi. Lisäksi rikoslaissamme on säännös verorikkomusta koskien. Verorikkomuksesta voidaan tuomita sakkoon tai vankeuteen enintään kuudeksi kuukaudeksi.